Σπήλιος Ζαχαρόπουλος

Ο Σπήλιος Ζαχαρόπουλος (2 Φεβρουαρίου 1950) είναι Έλληνας πρώην αθλητής του στίβου.

Βιογραφία
Γεννήθηκε στο Σιδηρόκαστρο Μεσσηνίας και μαθήτευσε στο Λύκειο Κυπαρισσίας και σπούδασε καθηγητής Φυσικής Αγωγής στο ΤΕΦΑΑ του Πανεπιστημίου Αθηνών.

Ξεκίνησε την ενασχόλησή του με τον αθλητισμό το 1966-1967 ως αθλητής του Παναθηναϊκού Αθλητικού Ομίλου. Ακολούθησε μια πορεία στο χώρο του αθλητισμού (στίβου) με καταρρίψεις πανελλήνιων επιδόσεων, με κατάκτηση χρυσών μεταλλίων σε πανελλήνια πρωταθλήματα και πολλές διεθνείς νίκες στην κατηγορία Εφήβων και στην κατηγορία Ανδρών.

Πέρα από την αθλητική του πορεία εξελίχθηκε σε προπονητή του Παναθηναϊκού Α.Ο, εθνικών ομάδων, αλλά και στέλεχος του ελληνικού αθλητισμού.

Στις εκλογές του Μαΐου 2023 τοποθετήθηκε στην τελευταία τιμητική θέση του ψηφοδελτίου Επικρατείας της Πλεύσης Ελευθερίας, ενώ σε αυτές του Ιουνίου του ίδιου έτους ήταν υποψήφιος στον Βόρειο Τομέα Αθηνών.

Είναι πατέρας τριών παιδιών.

Διακρίσεις
Οι σημαντικότερες διακρίσεις:

Ως έφηβος αθλητής :

 Πέτυχε 8 πρώτες νίκες στα 800μ και 1500μ σε 4 Διεθνείς συναντήσεις που είχε η χώρα μας το έτος 1969 με Ισπανία, Ρουμανία, Βουλγαρία και Ισραήλ τρέχοντας και στα δυο αγωνίσματα σε κάθε συνάντηση.

Ως άνδρας αθλητής :

 Αργυρός Πρωταθλητής Ευρώπης στα 1.500 μ. στη Γκρενόμπλ(1972),Γαλλία
   Χρυσός Πρωταθλητής Ευρώπης στο FISU (Παγκόσμια  Ομοσπονδία Πανεπιστημιακού Αθλητισμού) Ευρωπαϊκό Πρωτάθλημα / Σόφια, Βουλγαρία
   Βαλκανικές επιδόσεις στα 1.500 μ. και 3.000 μ.
 Κατέρριψε 24 φορές τις Πανελλήνιες επιδόσεις στα 800μ, 1.500 μ, 3.000 & 5.000 μ.
 Αναδείχθηκε 14 φορές Πρωταθλητής Ελλάδος με τα χρώματα του Παναθηναικού Α.Ο  στους δρόμους ημιαντοχής από το 1969 έως 1979.

Επαγγελματική καριέρα
Ως καθηγητής Φυσικής Αγωγής δίδαξε σε:
   Δημόσια Σχολεία (Δευτεροβάθμια Εκπαίδευση)
   Ανώτατη Βιομηχανική Σχολή Πειραιά
   Τμήμα Επιστήμης Φυσικής Αγωγής και Αθλητισμού του Πανεπιστημίου Αθηνών (ΤΕΦΑΑ)

Ως προπονητής διετέλεσε:
  Ομοσπονδιακός Προπονητής της Ελληνικής Εθνικής Ομάδας Στίβου στις μεσαίες και μεγάλες αποστάσεις.
  Εθνικός Προπονητής υπεύθυνος για την Ελληνική Εθνική Ομάδα Στίβου
  Γυμναστής Παναθηναικού Α.Ο Ποδόσφαιρο (Α' Εθνική)
  Γυμναστής Παναθηναικού Α.Ο Μπάσκετ  (Α1 κατηγορία)
  Προπονητής Στίβου Παναθηναικού Α.Ο
  Τεχνικός Σύμβουλος Πανελληνίου Γ.Σ

Ως Αθλητικό στέλεχος υπήρξε:
  Διευθυντής Αγωνιστικού Αθλητισμού στο Υφ. Πολιτισμού
  Πρόεδρος της Ελληνικής Εθνικής Επιτροπής “Αθλητισμός για Όλους”
  Πρόεδρος του “Συλλόγου Ελλήνων Βετεράνων Αθλητών Στίβου” (Σ.Ε.Β.Α.Σ)
  Κοσμήτορας της Ένωσης Διεθνών Ελλήνων Αθλητών Στιβου

Συμμετοχή σε Ολυμπιακούς Αγώνες
Επίσης έχει μετάσχει σε 4 Ολυμπιάδες:

Ως Αθλητής
 Μόναχο 1972

 Μόντρεαλ 1976
  Ως Αρχιπροπονητής της Ελληνικής Εθνικής Ομάδας (Ατλάντα, 1996)
  Ως προσκεκλημένος στο Σύδνεϋ (2000)

Παραπομπές

Εξωτερικοί σύνδεσμοι 
ΣΕΓΑΣ http://www.olympics.segas.gr/olympics/gr/athletes/athlete2.asp?athlete_ID=1223

Αθλητές στίβου ΠΑΟ
Έλληνες γυμναστές
Έλληνες αθλητές του στίβου στους Θερινούς Ολυμπιακούς Αγώνες
Αθλητές του στίβου στους Θερινούς Ολυμπιακούς Αγώνες 1972
Αθλητές του στίβου στους Θερινούς Ολυμπιακούς Αγώνες 1976
Αθλητές του στίβου στους Μεσογειακούς Αγώνες 1975
Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Έλληνες πολιτευτές